Tað gevur eina ójavna striku. Men tað ber til at fáa strikuna ella skiftið heilt beint. Tá tú hevur málað loftið og nakrar sentimetrar niður á veggin, og tað er tornað, setur tú málara-tape upp, har tú vil hava yvirgangin. Einasti vandin við hesum framfarðarhátti er, um tapið verður sitandi leingi á vegginum. Tá kann tað ríva máling við sær, tá tú tekur tað burt, Men um tú ikki bíðar ov leingi við at mála aðru ferð, so skuldi tað gingið. Blátt UV tape (finnast eisini aðrir litir), sum er eitt sindur dýrari, er væl betur at brúka enn vanligt pappírs-tape. Sami framfarðarháttur verður brúktur, um tú skalt hava tveir ella fleiri litir á eina flatu (vegg, innbúgv, o. l.), t. d. ein lit upp á hálvan veggin, og so ein annan tað, sum er eftir.